
SPRENDIMAS
DĖL ŠIAULIŲ MIESTO SAVIVALDYBĖS TARYBOS 2024 M. VASARIO 1 D. SPRENDIMO NR. T-17 „DĖL SUTIKIMŲ LEISTI STATYTI VALSTYBINĖS REIKŠMĖS PAVIRŠINIUOSE VANDENS TELKINIUOSE ŠIAULIŲ MIESTO TERITORIJOJE LAIKINUOSIUS NESUDĖTINGUOSIUS STATINIUS IŠDAVIMO TAISYKLIŲ PATVIRTINIMO“ PAKEITIMO


2024 m.               d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 dalimi ir 16 straipsnio 1 dalimi , Šiaulių miesto savivaldybės taryba nusprendžia:
Pakeisti Sutikimų leisti statyti valstybinės reikšmės paviršiniuose vandens telkiniuose Šiaulių miesto teritorijoje laikinuosius nesudėtinguosius statinius išdavimo taisykles, patvirtintas Šiaulių miesto savivaldybės tarybos 2024 m. vasario 1 d. sprendimu Nr. T-17 „Dėl sutikimų leisti statyti valstybinės reikšmės paviršiniuose vandens telkiniuose Šiaulių miesto teritorijoje laikinuosius nesudėtinguosius statinius išdavimo taisyklių patvirtinimo“:
.	Pakeisti 4.1 papunktį ir jį išdėstyti taip:
„. privataus žemės sklypo savininkui, kurio valdomas žemės sklypas ribojasi su valstybinės reikšmės paviršinio vandens telkinio dalimi, kurioje planuojama statyti laikinąjį nesudėtingąjį statinį;“.
.	Pakeisti 4.2 papunktį ir jį išdėstyti taip:
„. valstybinės žemės naudotojui, kurio naudojamas žemės sklypas ribojasi su valstybinės reikšmės paviršinio vandens telkinio dalimi, kurioje planuojama statyti laikinąjį nesudėtingąjį statinį;“.
.	Papildyti 4.4 papunkčiu:
„. kitiems suinteresuotiems asmenims, kai valstybinės reikšmės paviršinio vandens telkinio dalis, kurioje planuojama statyti laikinąjį nesudėtingąjį statinį, ribojasi arba su Savivaldybės žemės sklypu, valdomu nuosavybės teise, arba su valstybinės žemės sklypu, kurį patikėjimo teise valdo Savivaldybė, o laikini nesudėtingi statiniai skirti tenkinti viešuosius gyventojų (bendruomenės) ar Šiaulių miesto svečių interesus, tai yra užtikrinti asmenų (bendruomenės) laisvalaikį, sveikatinimą, poilsį ir kai laikinojo nesudėtingojo statinio statyba nepažeidžia teisės aktų imperatyvių reikalavimų.“
.	Papildyti 6.7 papunkčiu:
„. kai planuojama statyti laikinus nesudėtingus statinius, skirtus tenkinti viešuosius gyventojų (bendruomenės) interesus, būtinas Prašymo teikėjo įsipareigojimas tinkamai prižiūrėti ir užtikrinti saugų laikinų nesudėtingų statinių naudojimą visą jų eksploatacijos laikotarpį.“
.	Pakeisti 10 punktą ir jį išdėstyti taip:
„. Savivaldybės administracijos Žemės valdymo skyrius (toliau – Skyrius) ne vėliau kaip per 3 darbo dienas nuo Prašymo išduoti Sutikimą gavimo dienos patikrina, ar kartu su Prašymu išduoti Sutikimą pateikti visi šių Taisyklių 6.2–6.6 papunkčiuose nurodyti dokumentai, ar pateiktas Planas, kai jis privalomas, atitinka Taisyklių 8 punkto reikalavimus, ar laikinojo nesudėtingojo statinio projektas arba laikinojo nesudėtingojo statinio supaprastintas statybos projektas arba Planas yra suderintas su Taisyklių 9 punkte nurodytais subjektais, ar planuojamo laikinojo nesudėtingojo statinio statyba valstybinės reikšmės paviršiniame vandens telkinyje neprieštarauja šių Taisyklių ir kitų teisės aktų, reglamentuojančių valstybinės žemės naudojimą ir valstybinių vandens telkinių priežiūrą, tvarkymą ir administravimą, nuostatoms, taip pat patikrina, ar nurodytos / pažymėtos planuojamo statyti laikinojo nesudėtingojo statinio centro koordinatės. Jei valstybinės reikšmės paviršinio vandens telkinio naudojimo poreikis yra tenkinti viešuosius interesus, Skyrius parengtą Sutikimo projektą papildomai suderina su Šiaulių miesto savivaldybės administracijos architektūros skyriumi.“

